**Proiect**

**COMITETUL EXECUTIV**

## AL BĂNCII NAȚIONALE A MOLDOVEI

HOTĂRÂREA Nr.\_\_\_

din „\_\_\_” \_\_\_\_\_\_\_\_\_\_ 20\_\_\_

**Pentru modificarea unor acte normative ale Băncii Naționale a Moldovei**

În temeiul art. 11 alin. (1) și art. 27 alin. (1) lit. c) din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr. 297-300, art. 544), cu modificările ulterioare, precum și art.83 lit.c) și art. 85 alin.(4) din **Legea nr. 202/2017 privind activitatea băncilor (**Monitorul Oficial al Republicii Moldova 2017, nr.434-439, art.727), cu modificările ulterioare, Comitetul executiv al Băncii Naționale a Moldovei

**HOTĂRĂȘTE:**

**1.** Planul de conturi al evidenţei contabile în băncile licenţiate din Republica Moldova, aprobat la şedinţa Consiliului de administraţie al Băncii Naţionale a Moldovei, proces-verbal nr.15 din 26 martie 1997 (Monitorul Oficial al Republicii Moldova, 1997, nr.33-34, art.54), cu modificările ulterioare, înregistrat la Ministerul Justiţiei al Republicii Moldova cu nr.504 din 21 august 2007, se modifică după cum urmează:

**1)** În denumire și pe tot parcursul textului cuvintele „băncile licențiate”, la orice formă gramaticală, se substituie cu cuvântul „băncile”, la forma gramaticală corespunzătoare.

**2)** La capitolul II „Nomenclatorul conturilor contabile”:

1. în grupa de conturi 1790 „Conturi de tranzit și suspendate”, după contul 1797 se completează cu un cont nou, cu următorul cuprins: „**1799** Operațiuni prin sistemul de plăți instant”;
2. în grupa de conturi 2220 „Depozite la vedere fără dobândă ale clienților”, după contul 2239 se completează cu următoarele conturi:

„**2241** Conturi curente speciale ale clienților persoane juridice aferente tranzacțiilor privind activele virtuale

**2242** Conturi curente speciale ale clienților persoane fizice aferente tranzacțiilor privind activele virtuale”;

1. în grupa de conturi 2250 „Depozite la vedere cu dobândă ale clienților”, după contul 2275 se completează cu un cont nou, cu următorul cuprins: „**2276** Conturi curente speciale ale notarilor”;
2. în grupa de conturi 2790 „Conturi de tranzit și suspendate”, după contul 2798 se completează cu un cont nou, cu următorul cuprins: „**2799** Operațiuni prin sistemul de plăți instant”.

**3)** La capitolul III „Norme metodologice de utilizare a conturilor contabile”:

1. în descrierea contului 1032 „Contul „Nostro” în bănci” cuvintele „la băncile licenţiate din Republica Moldova şi străine” și cuvintele „la băncile licenţiate şi străine” și „în băncile licențiate și străine” se substituie cu cuvintele „în băncile din Republica Moldova și în băncile din alte state”;
2. în grupa de conturi 1790 „Conturi de tranzit și suspendate”, după contul 1797 se completează cu un cont nou, cu următorul cuprins: „**1799** Operațiuni prin sistemul de plăți instant”, după descrierea contului 1797 se completează cu descrierea contului 1799, cu următorul cuprins:

„Contul **1799** este destinat pentru evidenţa creanţelor băncii aferente operaţiunilor prin sistemul de plăți instant.

În debitul contului se înregistrează sumele creanţelor băncii aferente operaţiunilor prin sistemul de plăți instant.

În creditul contului se înregistrează achitarea/derecunoaşterea creanţelor aferente operaţiunilor prin sistemul de plăți instant.

Soldul contului este debitor şi reprezintă suma creanţelor aferente operaţiunilor prin sistemul de plăți instant.”;

1. în descrierea grupei 2210 „Depozite pe termen ale Companiei Naţionale de Asigurări în Medicină/ Casei Naţionale de Asigurări Sociale” a doua propoziție se exclude;
2. în grupa de conturi 2220 „Depozite la vedere fără dobândă ale clienţilor”:

după contul 2239 se completează cu următoarele conturi:

„**2241** Conturi curente speciale ale clienților persoane juridice aferente tranzacțiilor privind activele virtuale

**2242** Conturi curente speciale ale clienților persoane fizice aferente tranzacțiilor privind activele virtuale”;

după descrierea contului 2239 se completează descrierea următoarelor conturi:

„Contul **2241** este destinat pentru evidenţa tranzacțiilor sau relaţiilor de afaceri cu clienţii rezidenţi persoane juridice care efectuează tranzacţii în/din adresa prestatorilor de servicii privind activele virtuale autorizați în alte state, conform prevederilor art.8 alin. (51 ) din Legea nr.308/2017 cu privire la prevenirea și combaterea spălării banilor și finanțării terorismului.

În creditul contului se înregistrează depunerile/transferurile în conturile clienților rezidenți persoane juridice ale mijloacelor băneşti aferente tranzacţiilor din adresa prestatorilor de servicii privind activele virtuale autorizați în alte state.

În debitul contului se înregistrează transferurile din conturile clienților rezidenți persoane juridice ale mijloacelor băneşti aferente tranzacţiilor în adresa prestatorilor de servicii privind activele virtuale autorizați în alte state.

Soldul contului este creditor şi reprezintă mijloacele băneşti care nu sunt încă transferate în adresa prestatorilor de servicii privind activele virtuale autorizați în alte state.

Contul **2242** este destinat pentru evidenţa tranzacțiilor sau relațiilor de afaceri cu clienţii rezidenţi persoane fizice care efectuează tranzacţii în/din adresa prestatorilor de servicii privind activele virtuale autorizați în alte state, conform prevederilor art.8 alin. (51) din Legea nr.308/2017 cu privire la prevenirea și combaterea spălării banilor și finanțării terorismului.

În creditul contului se înregistrează depunerile/transferurile în conturile clienților rezidenți persoane fizice ale mijloacelor băneşti aferente tranzacţiilor în adresa prestatorilor de servicii privind activele virtuale autorizați în alte state.

În debitul contului se înregistrează transferurile din conturile clienților rezidenți persoane fizice ale mijloacelor băneşti aferente tranzacțiilor în adresa prestatorilor de servicii privind activele virtuale autorizați în alte state.

Soldul contului este creditor și reprezintă mijloacele băneşti care nu sunt încă transferate în adresa prestatorilor de servicii privind activele virtuale autorizați în alte state.”;

1. în descrierea soldului contului 2232 „Alte depozite la vedere ale persoanelor juridice” cuvintele „depuse de persoanele juridice” se substituie cu cuvintele „ale persoanelor juridice”;
2. în descrierea soldului contului 2233 „Alte depozite la vedere ale persoanelor fizice” cuvintele „depuse de persoanele fizice” se substituie cu cuvintele „ale persoanelor fizice”;
3. în grupa de conturi 2250 „Depozite la vedere cu dobândă ale clienţilor”:

în descrierea conturilor 2263 și 2266 „Mijloacele bugetelor locale” a doua propoziție se exclude;

după contul 2275 se completează cu un cont nou, cu următorul cuprins: „**2276** Conturi curente speciale ale notarilor”;

după descrierea contului 2275 se completează cu descrierea contului 2276, cu următorul cuprins:

„Contul **2276** este destinat pentru evidenţa mijloacelor băneşti și/sau a instrumentelor financiare cu dobândă depuse/transferate de către debitor notarului pentru a le transmite creditorului conform art.60 din Legea nr.246/2018 privind procedura notarială.

În creditul contului se înregistrează depunerile/transferurile aferente mijloacelor băneşti și/sau instrumentelor financiare efectuate de către debitor notarului pentru a le transmite creditorului conform prevederilor actelor normative în vigoare.

În debitul contului se înregistrează plățile aferente mijloacelor băneşti și/sau a instrumentelor financiare efectuate de către debitor notarului pentru a le transmite creditorului conform prevederilor actelor normative în vigoare.

Soldul contului este creditor și reprezintă mijloacele băneşti care nu sunt încă transferate beneficiarului conform prevederilor actelor normative în vigoare.”;

1. în descrierea grupei 2770 „Provizioane” cuvintele „beneficiile salariaților” se substituie cu cuvintele „beneficiile angajaților”;
2. în grupa de conturi 2790 „Conturi de tranzit și suspendate”, după contul 2798 se completează cu un cont nou, cu următorul cuprins: „**2799** Operațiuni prin sistemul de plăți instant”, după descrierea contului 2798 se completează descrierea contului 2799, cu următorul cuprins:

„Contul **2799** este destinat pentru reflectarea obligaţiilor băncii aferente operațiunilor prin sistemul de plăți instant.

În creditul contului se înregistrează sumele obligaţiilor băncii aferente operațiunilor prin sistemul de plăți instant.

În debitul contului se înregistrează achitarea/derecunoaşterea obligaţiilor băncii aferente operațiunilor prin sistemul de plăți instant.

Soldul contului este creditor și reprezintă suma obligaţiilor băncii aferente operațiunilor prin sistemul de plăți instant.”;

1. în descrierea grupei 5770 „Cheltuieli cu provizioane și alte contribuţii” cuvintele „pentru plata concediilor salariaților băncii” se substituie cu cuvintele „pentru formarea provizioanelor aferente beneficiilor angajaților băncii”.

**2.** Regulamentul cu privire la poziţia valutară deschisă a băncii, aprobat de Consiliul de administraţie al Băncii Naţionale a Moldovei, proces-verbal nr.41/1997 (Monitorul Oficial al Republicii Moldova, 1999, nr.112-114, art.198), cu modificările ulterioare, se modifică după cum urmează:

Anexa nr.2 „MODUL DE ÎNTOCMIRE a raportului „Poziţia valutară deschisă a băncii””:

la punctul 7:

subpunctul 1.1.8., după contul „2239” se completează cu contul „2241”, iar după contul „2275” se completează cu contul „2276”;

subpunctul 1.1.10., după contul „2226” se completează cu contul „2242”.

**3.** Prezenta hotărâre intră în vigoare la expirarea a 30 zile de la data publicării în Monitorul Oficial al Republicii Moldova.